ಸಿಕ್ಸರ್‌, ಬೌಂಡರಿಗಳ ಸುರಿಮಳೆ – 255 ರನ್‌ ಹೊಡೆದು ವಿಶ್ವದಾಖಲೆ ಬರೆದ ಟೀಂ ಇಂಡಿಯಾ

ಅಹಮದಾಬಾದ್‌: ಅಭಿಷೇಕ್‌ ಶರ್ಮಾ, ಸಂಜು ಸ್ಯಾಮ್ಸನ್‌, ಇಶನ್‌ ಕಿಶನ್‌ ಜೊತೆ ಕೊನೆಯಲ್ಲಿ ಶಿವಂ ದುಬೆ ಅವರ ಸ್ಫೋಟಕ ಬ್ಯಾಟಿಂಗ್‌ ನೆರವಿನಿಂದ ನ್ಯೂಜಿಲೆಂಡ್‌ ವಿರುದ್ಧದ ಫೈನಲ್‌ ಪಂದ್ಯದಲ್ಲಿ ಭಾರತ (Team India) 5 ವಿಕೆಟ್‌ ನಷ್ಟಕ್ಕೆ 255 ರನ್‌ ಹೊಡೆದಿದೆ. ಈ ಮೂಲಕ ಟಿ 20 ವಿಶ್ವಕಪ್‌ ಫೈನಲಿನಲ್ಲಿ (T20 World Cup Final) ಅತಿ ಹೆಚ್ಚು ಮೊತ್ತವನ್ನು ಹೊಡೆಯುವ ಮೂಲಕ ವಿಶ್ವದಾಖಲೆ ನಿರ್ಮಿಸಿದೆ.

ಟಾಸ್‌ ಸೋತು ಮೊದಲು ಬ್ಯಾಟ್‌ ಬೀಸಿದ ಭಾರತ (Team India) ಉತ್ತಮ ಆರಂಭ ಪಡೆಯಿತು. ಇದೇ ಮೊದಲ ಬಾರಿಗೆ ಭಾರತ ಮೊದಲ ವಿಕೆಟಿಗೆ 98 ರನ್‌ ಜೊತೆಯಾಟ ಪಡೆಯಿತು.

ಈ ಟೂರ್ನಿಯಲ್ಲಿ ಭಾರತದ ಪರ ಮೊದಲ ವಿಕೆಟ್‌ 98 ರನ್‌ ಜೊತೆಯಾಟ ಬಂದಿದ್ದು ಇದೇ ಮೊದಲು. ಅಭಿಷೇಕ್‌ ಶರ್ಮಾ(Abhishek Sharma) 21 ಎಸೆತಗಳಲ್ಲಿ 52 ರನ್‌ ಹೊಡೆದಿದ್ದರೆ ಸ್ಯಾಮ್ಸನ್‌ (Sanju Samson) 22 ಎಸೆತಗಳಲ್ಲಿ 38 ರನ್‌ ಹೊಡೆದಿದ್ದರು. ಅಭಿಷೇಕ್‌ 52 ರನ್‌(21 ಎಸೆತ, 6 ಬೌಂಡರಿ, 3 ಸಿಕ್ಸ್‌) ಹೊಡೆದು ಔಟಾದರು.

Pressure? WHAT PRESSURE!?

Third consecutive fifty for Sanju Samson, all on the biggest stage!

Only Indians with fifties in semi-final & final of an ICC Men’s T20 WC:

Virat Kohli | 2014
Sanju Samson | 2026

ICC Men’s #T20WorldCup | FINAL | #INDvNZ | LIVE NOW … pic.twitter.com/dHtwpFQet2

— Star Sports (@StarSportsIndia) March 8, 2026

ನಂತರ ಬಂದ ಇಶನ್‌ ಕಿಶನ್‌(Ishan Kishan) ತಾನು ಕಡಿಮೆ ಇಲ್ಲ ಎನ್ನುವಂತೆ ಬ್ಯಾಟ್‌ ಬೀಸಿದರು. ಸಂಜು ಮತ್ತು ಇಶನ್‌ ಎರಡನೇ ವಿಕೆಟಿಗೆ 48 ಎಸೆತಗಳಲ್ಲಿ105 ರನ್‌ ಜೊತೆಯಾಟವಾಡಿದರು. ಸಂಜು ಸ್ಯಾಮ್ಸನ್‌ 89 ರನ್‌(46 ಎಸೆತ, 5 ಬೌಂಡರಿ, 8 ಸಿಕ್ಸ್‌) ಗಳಿಸಿ ಔಟಾದರೆ ಇಶನ್‌ ಕಿಶನ್‌ 54 ರನ್‌(25 ಎಸೆತ, 4 ಬೌಂಡರಿ, 4 ಸಿಕ್ಸ್‌) ಹೊಡೆದು ವಿಕೆಟ್‌ ಒಪ್ಪಿಸಿದರು. ನಂತರ ಬಂದ ನಾಯಕ ಸೂರ್ಯ ಸಿಕ್ಸ್‌ ಹೊಡೆಯುವ ಪ್ರಯತ್ನದಲ್ಲಿ ಬೌಂಡರಿ ಗೆರೆಯ ಬಳಿ ರಚಿನ್‌ಗೆ ಕ್ಯಾಚ್‌ ನೀಡಿ ಔಟಾದರು.  ಇದನ್ನೂ ಓದಿ: ಫೈನಲಿನಲ್ಲಿ ಅಬ್ಬರಿಸಿ ಸ್ಫೋಟಕ ಬ್ಯಾಟಿಂಗ್‌ – ವಿಶ್ವದಾಖಲೆ ಬರೆದ ಅಭಿಷೇಕ್‌ ಶರ್ಮಾ

ಒಂದು ಹಂತದಲ್ಲಿ 1 ವಿಕೆಟ್‌ ನಷ್ಟಕ್ಕೆ 203 ರನ್‌ ಹೊಡೆದು ಉತ್ತಮ ಸ್ಥಿತಿಯಲ್ಲಿದ್ದ ಭಾರತ 204 ರನ್‌ ಗಳಿಸುವಷ್ಟರಲ್ಲಿ 3 ವಿಕೆಟ್‌ ಕಳೆದುಕೊಂಡಿತ್ತು. ನಂತರ ಬಂದ ಹಾರ್ದಿಕ್‌ ಪಾಂಡ್ಯ ಅವರು ಸಿಕ್ಸ್‌ ಹೊಡೆಯಲು ಹೋಗಿ 18 ರನ್‌(13 ಎಸೆತ, 1 ಬೌಂಡರಿ, 1 ಸಿಕ್ಸ್‌) ಹೊಡೆದು ವಿಕೆಟ್‌ ಒಪ್ಪಿಸಿದರು.

ಕೊನೆಗೆ ಬಂದ ಶಿವಂ ದುಬೆ ಔಟಾಗದೇ 8 ಎಸೆತಗಳಲ್ಲಿ 26 ರನ್‌(3 ಬೌಂಡರಿ, 2 ಸಿಕ್ಸ್‌) ಚಚ್ಚಿದರೆ ತಿಲಕ್‌ ವರ್ಮಾ ಔಟಾಗದೇ 8 ರನ್‌ ಹೊಡೆದರು. ಭಾರತ ಕೊನೆಯ 30 ಎಸೆತಗಳಲ್ಲಿ ಕೇವಲ 55 ರನ್‌ ಹೊಡೆದ ಭಾರತ ಅಂತಿವಾಗಿ 55 ರನ್‌ ಹೊಡೆಯಿತು.

Cometh the hour, cometh the man!

Abhishek Sharma brings up his fifty in just 18 balls, fastest of the tournament!

ICC Men’s #T20WorldCup | FINAL | #INDvNZ | LIVE NOW https://t.co/Tz1DBSb4nT pic.twitter.com/mcmGhlxJxe

— Star Sports (@StarSportsIndia) March 8, 2026

ನ್ಯೂಜಿಲೆಂಡ್‌ ಪರ ಜೇಮ್ಸ್‌ ನಿಶನ್‌ 3 ವಿಕೆಟ್‌ ಪಡೆದರೆ ರಚಿನ್‌ ರವೀಂದ್ರ ಮತ್ತು ಮ್ಯಾಟ್‌ ಹೆನ್ರಿ ತಲಾ ಒಂದು ವಿಕೆಟ್‌ ಪಡೆದರು.

ಟಿ20 ವಿಶ್ವಕಪ್‌ನಲ್ಲಿ ಅತಿ ಹೆಚ್ಚು ರನ್‌
255/5 – ಭಾರತ Vs ನ್ಯೂಜಿಲೆಂಡ್‌(2026)
176/7 – ಭಾರತ Vs ದಕ್ಷಿಣ ಆಫ್ರಿಕಾ(2024)
173/2 – ಆಸ್ಟ್ರೇಲಿಯಾ Vs ನ್ಯೂಜಿಲೆಂಡ್‌(2021)
172/4 – ನ್ಯೂಜಿಲೆಂಡ್ Vs ಆಸ್ಟ್ರೇಲಿಯಾ(2021)
169/8 – ದಕ್ಷಿಣ ಆಫ್ರಿಕಾ Vs ಭಾರತ (2024)

ಭಾರತದ ರನ್‌ ಏರಿದ್ದು ಹೇಗೆ?
50 ರನ್‌ – 24 ಎಸೆತ
100 ರನ್‌ – 44 ಎಸೆತ
150 ರನ್‌ – 69 ಎಸೆತ
200 ರನ್‌ – 90 ಎಸೆತ
250 ರನ್‌ – 118 ಎಸೆತ